kardosdrur/scandi-wiki huggingface dataset:
Limfjordskrydseren

Limfjordskrydseren er et åbent vand-svømmearrangement, som siden 2007 har været afholdt årligt på Limfjorden mellem Aalborg og Nørresundby. Der svømmes med start fra C.W. Obels kanal i Aalborg til mål i Nørresundby Lystbådehavn. Den korteste distance, der svømmes er 600 m, som svømmes i lige linje fra start til mål. Derudover har der gennem årene været skiftende distancer på 1500 m, 2500 m og 5000 m.

Arrangementet afholdes om efteråret i august eller september og foregår på Limfjorden på Aalborg Havns søområde og tæt på Limfjordsbroen, hvor svømning normalt ikke er tilladt. Arrangementet afholdes derfor med særlig tilladelse og Limfjorden bliver spærret for sejlende trafik under arrangementet, hvilket annonceres for skibsfarten i Efterretninger for Søfarende.

Der har tidligere, i 1950-erne været svømning på Limfjorden, dengang hed det Havnekapsvømningen. En af deltagerne fra dengang, Gunnar Sørensen som senere blev formand i Aalborg Svømmeklub, beretter:
... start fra Gammel Lindholm Fjordbadeanstalt (lidt vest for jernbanebroen) herfra blev der svømmet under jernbanebroen – videre forbi Nørresundby Slagteri med de ”oplevelser” fra slagteriet, der blev ledt ud i Limfjorden – disse ”oplevelser” var langt fra af den behagelige art – tværtimod og indeholdt stort set alt hvad der hørte dyrene til.
Sidenhen blev det forbudt at svømme i Limfjorden, dels af hygiejniske årsager, dels pga. den stigende skibstrafik i Limfjorden.

I 2007 blev limfjordssvømningen genoptaget. Det er muligt at svømme to distancer, den korte er 600 meter, mens den lange tur er 1500 meter.

Kilder 

Åbent vand-svømning
Svømning i Danmark
Daggry

Daggry er den tid på morgenen, hvor det begynder at blive lyst og dagen begynder. 

Daggry kan også henvise til 

 Daggry, den dansk titel på den fjerde og sidste bog i Stephenie Meyers Twilight-serie, på engelske Breaking Dawn
 Daggry (parti), det danske navn for det islandske politiske parti Dögun, stiftet i 2012.
Córdoba (provins)

Córdoba (arabisk: قرطبة, Qurṭuba) er en provins i det sydlige Spanien, i den nordlige del af den autonome region Andalusien. Den grænser til provinserne Málaga, Sevilla, Badajoz, Ciudad Real, Jaén og Granada.

Provinsen har et areal på 13.550 km² og omkring 800.000 indbyggere. 40 % af disse bor i provinshovedstaden Córdoba. Provinsen har 75 kommuner.

Eksterne henvisninger 
 Officiel webside

Provinser i Spanien
Andalusien
Gudenaa Open Water

Gudenaa Open Water (tidl. Randers Open Water) er en åbent vand-svømmearrangement, som er arrangeret af Randers Freja Atletik & Triathlon, Randers gymnastiske Forening og Dansk Svømmeunion siden 2007. Svømningen foregår i hovedsageligt i Gudenåen. Der kan vælges mellem tre distancer: 1 km, 2,7 km og 5,2 km.

Distancer 
På alle tre distancer svømmes med strømmen med Randers Regnskov som mål. 

 Den lange distance går fra Fladbro ad Nørreå mod syd. Efter knap en kilometer løber Nørreå ud i Gudenaaen, som ruten fortsætter ad til Vorup Enge ind til Randers.

 Mellemdistancen starter ved motorvejens krydsning med Gudenaa. Svømmeturen inkluderer en gåtur på 500 meter.

 Den korte distance starter ved udsigtstårnet ved Randers Naturskole og Randers Kajakklub i Gudenaaen.

Historie 

To af initiativtagerne, Søren Bundgaard og Jan Dich, havde gennem flere år bevæget sig langs med Gudenaaen. En sommerdag i 2006 kommer de til at tale om Gudenaaens dybde, strøm og forurening. De besluttede sig for at undersøge forholdene nærmere ved selv at svømme i vandet. De afprøvede med start fra Nørreå og blev overraskede over, at de kunne bunde hele vejen ud til Gudenaaen. Undervejs oplevede de bl.a., at temperaturen ændrede sig. Gudenåen er varmere end Nørreåen og har en svagere strøm.

Randers Kommunes analyser af åens vand fra kommunen viser at vandet er rent nok til at blive tildelt Blå Flag. De starter således med at invitere Randers Freja Triatlonklub til prøvesvømning. De kontakter Flemming Strand og John Jeppesen fra hhv. Neptun og Dansk Svømmeunion, som begge også selv prøver at svømme i åen.

Der blev formaliseret en samarbejdsaftale parterne imellem og kontaktede herefter filialdirektør Lars Møller i Arbejdernes Landsbanks afdeling i Randers. Med en fortid som konkurrencesvømmer i Neptun havde de en fornemmelse af, at han ville være positivt indstillet over for idéen – hvilket han da også var. Således blev banken hovedsponsor for arrangementet.

Åbent vand-svømning
Svømning i Danmark
Sport i Randers
Draga Matkovic

Draga Matkovic (født 4. november 1907 - 29. juli 2013) var en moderne tysk klassisk pianist af kroatisk oprindelse.

Matkovic blev født i Zagreb. Hun fik sin første klaverundervisning i en alder af tre fra hendes strenge adoptivmor, Sidonie Linke (også en pianist) i Aussig (Bøhmen), og gav sin første offentlige koncert i Terezín Derefter Theresienstadt. Med særlig tilladelse fra regeringen, blev hun optaget i alderen 15 til den tyske Musikkonservatorium Prag og kvalificeret i alderen 19 med titlen "professor i klaver". Hun tog også violin og sangundervisning.

Pianister fra Tyskland
Hundredårige
Personer fra Zagreb
Svømmebriller

Svømmebriller er udstyr der bruges til svømning, for at undgå at få vand i øjnene og for bedre at kunne orientere sig i vandet. Svømmebriller består af et sæt plasticskåle, der har en form så de kan dække et øje og slutte tæt mod huden. De er bundet sammen med snor over næsen, og elastik omkring nakken. Nogle svømmebriller har en skumgummikant på den del, der sidder ind mod huden.

Svømmebriller fås i mange forskellige farver, og det er oftest kun en svømmers personlige præference der bestemmer hvilken farve der benyttes. Dog er det praktisk, ved svømning udendørs i solskin, at benytte mørke svømmebriller, for ikke at blive blændet af solen. Mange svømmebriller er overfladebehandlet med et antidugmiddel, således at de ikke så nemt dugger til. Denne antidugbelægning holder dog ikke envigt, og det er nødvendigt jævnligt at holde den ved lige. Svømmebriller fås også med spejlbelægning på ydersiden.

Svømmebriller kaldes ofte fejlagtigt for dykkerbriller. hvor at dykkerbriller er meget større omkring øjnene og går ned over næsen.

Svømmeudstyr
Briller
Janez Drnovšek

Janez Drnovšek (17. maj 1950 i Celje – 23. februar 2008 i Zaplana ved Vrhnika) var en slovensk politiker og statsmand. Han var Republikken Sloveniens premierminister 1992-2002 (undtagen maj-november 2000) og præsident 2002-2007. Fra 1989 til 1990 var han SFR Jugoslaviens præsident.

Drnovšek var uddannet økonom fra Universitetet i Ljubljana. Han aflagde i 1986 doktorgraden ved samme universitet. Drnovšek var aktivt medlem af kommunistpartiet. I 1986 blev han indvalgt som medlem af den slovenske republikforsamling og til republik- og provinskammeret i Jugoslaviens nationalforsamling. Drnovšek blev i 1989 valgt til medlem af Jugoslaviens kollektive præsidentskab. Han var præsidentskabets formand frem til 1990. I samme periode var han generalsekretær for De alliancefrie landes bevægelse.

Ved Jugoslaviens sammenbrud og Sloveniens selvstændighedserklæring i 1991, var Drnovšek central i fremforhandlingen af aftalen som gjorde at Jugoslaviens hær trak sig tilbage fra slovensk territorium efter en ti dage lang krig. Efter Sloveniens selvstændighed gik Drnovšek ind i politikken for partiet Sloveniens Liberale Demokrati, som han blev leder for i 1992. Drnovšek var premierminister i Slovenien i to perioder, fra maj 1992 til maj 2000 og igen fra november 2000 til december 2002. Han gik af som partileder i 2002 og blev valgt til Sloveniens præsident ved valget i november-december samme år. Drnovšek sad som præsident fra december 2002 til december 2007.

Eksterne henvisninger 

 Officielle sider for President Drnovšek

Sloveniens præsidenter
Sloveniens premierministre
Politikere fra Slovenien
Personer fra Celje
Bloksav

En bloksav er en stor sav beregnet på opsavning af store emner til plader/planker.

Bloksaven er en maskinsav. De blev oprindelig drevet af vandmøllekraft og senere af motorkraft, og der var et enkelt, vandretliggende savblad. I moderne tid kan der også være flere savblade, og de kan også være anbragt lodret.
Savbladet føres frem og tilbage, medens den træstamme, der skal opskæres, bevæges frem imod bladet hvilende på en bevægelig vogn, og dette bevirker at bloksave kun giver plane snitflader. Når snittet er fuldført, trækkes vognen tilbage, og den ramme, som savbladet er indspændt i, sænkes en bræddetykkelse.

Bloksave har fundet anvendelse på skibsværfter helt frem til første halvdel af det 20. århundrede til opsavning af egeplanker til skibssider. De anvendes fortsat på savværker til savning af planker.

Bloksav til sten 

Ved opsavning at sten, anvendes også en sav der kaldes for bloksav, men her bruges en stor rundsav.

Reference 

Savende værktøj
Villars Lunn (psykiater)

Villars Lunn (født 4. juni 1911 i København, død 11. maj 2005) var en dansk læge og psykiater.

Lunn var i perioden 1952-1981 professor i psykiatri ved Københavns Universitet og overlæge ved Rigshospitalets psykiatriske afdeling.

Han var søn af direktør Aage Lunn (død 1953) og hustru Anna Mathea f. Hammerich (død 1968). Han blev student fra Sankt Jørgens Gymnasium 1929; med. eks. 1937; hospitalsuddannelse ved forskellige københavnske hospitaler; 2. reservelæge ved Rigshospitalets neurologiske afd. 1942-44, ved psykiatrisk afd. smstds 1944-46: 1. reservelæge ved Københavns Kommunehospitals neurologiske afd. 1946-47; afdelingslæge ved sindssygehospitalet i Risskov 1947, dr.med. 1948, specialistanerkendelse i neurologi og psykiatri samme år, professor i psykiatri ved Københavns Universitet og overlæge ved Rigshospitalets psykiatriske afd. fra 1952; vicepræsident i Landsforeningen for Mentalhygiejne 1952-71, tilforordnet sagkyndig i psykiatri ved Retslægerådet 1954, medl. af rådet 1959 og næstformand i dette samme år.

Lunn var også medlem af Pædagogisk instituts faglige råd 1955; formand for Dansk Psykiatrisk Selskab 1957-60 og for dets kursusudvalg 1958-72; præsident for den 12. nordiske psykiaterkongres 1958; medlem af bestyrelsen for Det medicinske selskab i København 1957, vicepræsident 1960, præsident 1961-62; næstformand i Rigshospitalets lægeråd 1960-64 og i foreningen Broen 1960: medl. af kolonien Filadelfia's tilsynsråd 1961-66, af Dansk Medicinsk Selskabs forskningskomité 1965-68. af Den Almindelige Danske Lægeforenings uddannelseskomite 1968. af bestyrelsen for P. Carl Petersens Fond 1965; sundhedsstyrelsens psykiatriske rådgiver 1966; medl. af bestyrelsen for Københavns Universitets institut for anvendt universitetspædagogik 1969-73; medl. af bestyrelsen for Kofoeds Skole 1969; medlem af de lægevidenskabelige sektionsråd. klinisk sektion, Rigshospitalet 1970.

Han udgav sine erindringer i bøgerne Stundom, Tvesind og Afsind (1983-87).

Udvalgte publikationer 
 Om Legemsbevidstheden, belyst ved nogle Forstyrrelser af den normale Oplevclsesmaade (disputats, 1948)
 Om forståelse (1971)
 Stundom, Tvesind og Afsind (1983-87)

Kilder 
 Kraks Blå Bog 1974

Eksterne henvisninger 
 

Psykiatere fra Danmark
Professorer fra Københavns Universitet
Foreningsformænd fra Danmark
Faglitterære forfattere fra Danmark
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Villars 2
Showtime Scandinavia

Showtime Scandinavia (Normalt bare kaldt Showtime) var en skandinavisk tv-kanal som sendte actionfilm hele døgnet. Kanalen var ejet af svenske NonStop Television AB.

Varemærket Showtime blev startet af amerikanske Showtime Networks Inc, som ejes af CBS Corporation. Programfladen for den nordiske Showtime var ikke den samme som på den amerikanske version.

Showtime Scandinavia blev lukket 15. juli 2015.

Distribution 
Kanalen er tilgængelig i Danmark, Norge, Sverige og Finland på satelitt- og kabelfjernsynsleverandøren Canal Digital.

Referencer

Eksterne henvisninger 
 Official hjemmeside 

Tv-kanaler fra Sverige
Etableret i 2004
Ophørt i 2015
Hutteritter

Hutteritter er en protetantisk bevægelse i den anabaptistiske tradition, der opstod i 1500-tallet i Mähren. Bevægelsen blev stiftet af den tyrolske reformator Jakob Hutter (1500-1536). På grund af forfølgelser udvandrede de fleste hutteritter til Østeuropa og senere til Nordamerika, hvor der i dag lever cirka 50.000 hutteriter i kollektive samfund med fælleseje (brødegårde). Ligesom mennonitterne praktiserer hutteritter voksendåb (bekendelsesdåb) og forkaster både ed og militærtjeneste. De fleste hutteritter fastholder det tyske sprog. Den hutteriske dialekt er en højtysk variant af tyrolsk oprindelse. Hutteritter kan til en vis grad sammenlignes med amish. Hutteritterne benytter sig dog af moderne teknologi.

Galleri

Litteratur 
 Duane C. S. Stoltzfus: Pacifists in Chains: The Persecution of Hutterites during the Great War. Johns Hopkins University Press, 2014

Eksterne henvisninger 

 Hutterian Brethrens hjemmeside

Anabaptistiske Kirkesamfund
M14

M14 er et amerikansk produceret stormgevær fra 1957. Det var en letvægts udgave af M1 Garand-riflen. Den havde dog et par svagheder, fordi den ikke var fuldautomatisk, ligesom dens mundingshastighed var mindre, da patronen var ændret fra M1-riflens 7,62x63 mm til 7,62x51 mm. Geværet blev blandt andet brugt af den amerikanske hær under Vietnamkrigen.

Da produktionen af denne model stoppede 1964, var der solgt 1.380.874 eksemplarer af dette gevær, som siden blev erstattet af M16-riflen.

Eksterne henvisninger 
 Modern Firearms 

Automatrifler
Våben fra USA
Republikken Khakasija

Republikken Khakasija (, ; , ) er en af 21 autonome republikker i Den Russiske Føderation beliggende i det sydlige Sibirien. Republikken har (2015) indbyggere og et areal på  km². Republikkens hovedstad er Abakan.

Referencer

Eksterne henvisninger
Kastanjedyr

Et kastanjedyr er en model af et motiv, typisk et dyr, der er fremstillet af kastanjer. Kastanjedyr, der er formet som mennesker, kaldes også kastanjemænd. De laves navnlig om efteråret og regnes typisk som en børnehaveaktivitet og som et klassisk indslag i dansk og tysk børnekultur.

Kastanjedyr laves typisk af kastanjer, der sættes sammen med tændstikker. Et almindeligt forekommende kastanjedyr er af den firbenede slags, hvor kroppen består af en større kastanje, der tilføjes et hoved og fire mindre kastanjer som "ben" for enden af hver sin tændstik. Alternativt kan svovlet på tændstikkerne fungere som fødder.
Tændstikkerne fæstnes i kastanjerne ved at bore små huller med en lille skruetrækker eller en syl.

Udformning 
Simple kastanjedyr består udelukkende af kastanjer sat sammen med tændstikker, men den erfarne kastanjedyrmager støder hurtigt på begrænsninger i formen på dyrene. Kastanjerne kan således skæres til, så de passer i form som eksempelvis ører på katte og kaniner.

Nogle bruger tegnestifter som ører eller som horn på eksempelvis giraffer. Der kan også tegnes øjne, mund osv. på hovederne.

Ligeledes kan der bruges lim til at fæstne små stykker kastanje (eller andet) på dyrene. Således kan man eksempelvis lave får ved at vikle lidt vat rundt om et kastanjedyr.

Referencer

Eksterne henvisninger 
 DM i kastanjedyr
 Kastanjedyr – en hyggelig indendørs kreation 

Spil og lege
Skalamodeller
Hestekastanje
Traditioner fra Danmark
Vincent Price

Vincent Leonard Price II (født 27. maj 1911, død 25. oktober 1993) var en amerikansk skuespiller.

Kendt for sin karakteristiske stemme, markante udseende og vekselvis blide, ondskabsfulde og galgenhumoristiske fremtræden i en række gyserfilm, der især dominerede den sidste del af hans karriere, hvor han opnåede at blive et af horrorgenrens koryfæer på linje med Christopher Lee og Peter Cushing.

Hans stemme kan bl.a. opleves i Tim Burtons kortfilm Vincent (1982), om en lille dreng, der vil være ligesom Vincent Price, og i Michael Jacksons pophit Thriller (1983), hvor han fremsiger digtet i midterpassagen.

Uden for skuespilfaget var Vincent Price en anerkendt kok og kunstsamler.

Selektiv filmografi 
 The Private Lives of Elizabeth and Essex (1939)
 The Song of Bernadette (1943)
 Laura (1944)
 Leave Her to Heaven (1945)
 Bud Abbott Lou Costello Meet Frankenstein (1948)
 The Three Musketeers (1948)
 House of Wax (1953)
 The Ten Commandments (1956)
 The Fly (1958)
 The Tingler (1959)
 House on Haunted Hill (1959)
 House of Usher (1960)
 Pit and the Pendulum (1961)
 Tales of Terror (1962)
 The Raven (1963)
 The Haunted Palace (1963)
 The Tomb of Ligeia (1964)
 The Last Man on Earth (1964)
 The Masque of the Red Death (1964)
 Histoires extraordinaires (1968)
 Witchfinder General (1968)
 The Abominable Dr. Phibes (1971)
 Dr. Phibes Rises Again (1972)
 Theater of Blood (1973)
 Vincent (1982)
 The Great Mouse Detective (1986)
 The Whales of August (1987)
 Dead Heat (1988)
 Catchfire (1990)
 Edward Scissorhands (1990)

Eksterne henvisninger 

 Vincent Price-nyheder på Skræk og Rædsel
 

Skuespillere fra Missouri
Tv-skuespillere fra USA
Samlere
Cuenca (provins)

Cuenca er en provins i den autonome region Castilla-La Mancha i Spanien. Hovedstaden hedder også Cuenca. Der er kun lidt industri i provinsen, men en del landbrug, med dyrkning af blandt andet druer og korn. Det meste af provinsen består af fladt sletteland, som er gode græsningsområder for  geder og får. Der er også bjerge på mere end 1.500 meter over havet.

Eksterne henvisninger 
 Officiel webside

Provinser i Spanien
Castilla-La Mancha
Girona (provins)

Girona (Catalansk: Girona; spansk: Gerona; fransk: Gérone) er en provins i den nordøstlige del af  Spanien, i den autonome region Catalonien. Den grænser til provinserne Barcelona og Lleida i syd og vest, til Frankrig i nord, og til Middelhavet i øst. Byen Girona er provinshovedstad. Provinsen har 731.864 indbyggere (2008), og dækker et område på 5.910 km².

Eksterne henvisninger 
Officiel webside

Provinser i Spanien
Catalonien
Lucas Munk Billing

Lucas Munk Billing (født 19. februar 1994) er en dansk barneskuespiller, der er bl.a. kendt for filmen De fortabte sjæles ø og for serien Mille. Han har to søstre.

Filmografi 
 De fortabte sjæles ø (2007) – Sylvester
 Mors dreng, kortfilm, (2007) - Rune
 Ekko (2007) – Simon som dreng
 Eat Shit and Die, kortfilm (2008) - Julius
 Remis, kortfilm (2009} - William som barn
 Hold om mig (2010) - Lauritz

Tv-serier 
 Danni (miniserie) (2007) – Kevin
 Album, afsnit 1, 5 (2008) – Jon Olufsen som barn
 Sommer, afsnit 16 (2008) – Dreng #1
 Mille (2009) – Tobias

Eksterne henvisninger 
 

Børneskuespillere fra Danmark
Man (manke)

Manen eller manke (fra oldnordisk makki) er de lange hår på oversiden af hestens hals. Hestens man går fra manken og op mellem hestens ører, hvor den ender ud i pandelokken.

Manen findes i mange forskellige farver og grovheder, afhængig af race og afstamning af hesten.

Ukyndige "hippologer" kalder en man en manke.

Eksterne henvisninger 

Heste
Dyreanatomi
Akademisk dressur

Akademisk dressur er en måde at træne heste på. Grundprincipperne i akademisk dressur er at opbygge muskler, sener, knogler og led på hesten fra jorden af, inden man begynder at belaste dem under ridning, og så hestene er i stand til at bære rytteren ude at pådrage sig fysiske skader. Akademiske dressurtrænere går derfor meget op biomekanik og træner efter princippet "Dressuren er til for hestens skyld og ikke omvendt"

Dressur
Follow That Dream

Follow That Dream er en amerikansk farvefilm fra 1962. Filmen, hvis hovedrolle blev spillet af Elvis Presley, blev produceret af David Weisbart på United Artists og havde Gordon Douglas som instruktør.

Filmen blev indspillet i perioden 11. juli til 28. august 1961 og havde premiere den 11. april 1962. Den havde dansk premiere 26. december 1962.

Follow That Dream var den niende i en lang række af film med Elvis Presley. Manuskriptet blev skrevet af Charles Lederer og er baseret på Richard Powells humoristiske roman Pioneer Go Home (på dansk: Den skøre familie). Historien udspiller sig i Florida, og handler om en familie, som slår sig ned på et stykke jord nær kysten, tilsat nogle skruppelløse forretningsfolk og en forsmået kvindelig socialrådgiver. Hele historien, som også på film er ret humoristisk, er krydret med et par velklingende sange og ender selvfølgelig i den rene idyl.

Den danske titel på Follow That Dream var Drøm med mig!

Musik 
Sangen "Follow That Dream" er titelmelodi til filmen og indsunget af Elvis Presley i Nashville den 2. juli 1961. Den er skrevet af Fred Wise og Ben Weisman.

En af sangene fra filmen, "I'm Not The Marrying Kind" (oversat: Jeg er ikke typen der gifter mig), skrevet af Mack David og Sherman Edwards og indspillet af Elvis den 2. juli 1961, fik senere en rolle i Elvis' privatliv. Han gav nemlig et ituslået eksemplar som et frieri til Priscilla Beaulieu for på den måde at demonstrere, at det ikke længere passede, at han 'ikke er typen der gifter sig'. Priscilla forstod finten og accepterede hans frieri.

Der var indlagt fem sange i filmen. Disse var:
 "What A Wonderful Life" (Sid Wayne, Jerry Livingston) 
 "I'm Not The Marrying Kind" (Sherman Edwards, Mack David) 
 "Sound Advice" (Bill Giant, Anna Shaw) 
 "Follow That Dream" (Ben Weisman, Fred Wise) 
 "Angel" (Sid Tepper, Roy C. Bennett)

Andet 

Bruce Springsteen har sunget titelnummeret i en af sine koncerter.

Filmen blev optaget i Citrus og Levy County i Florida, og hovedstrækningen af Highway 40 i Inglis i Florida er døbt Follow That Dream Parkway.

Richard Powell forsøgte at undgå, at filmens hovedrolle skulle besættes af Elvis Presley, idet han ikke troede på, at denne var seriøs nok til at spille rollen. Efter at have set den færdige film måtte han dog erkende, at det havde været en udmærket casting.

Elvis Presleys pladeselskab, RCA, har en underafdeling ved navn 'Follow That Dream'. Den er oprettet for at samle og udgive specielle indspilninger med Elvis Presley og er målrettet specielt mod hard-core fans og samlere. Den primære årsag til dette var at tage kampen op imod de efterhånden ret udbredte piratindspilninger (bootlegs), der oversvømmede markedet. 'Follow That Dream'-udgivelserne er blevet en meget større succes, end man havde regnet med, så det er besluttet at fortsætte udgivelserne på ubestemt tid.

Eksterne henvisninger

Referencer 

Elvis Presley-film
Amerikanske film fra 1962
Musicalfilm fra USA
Boots (hestesko)

Boots er en nyere version af en hestesko, der er lavet som en kondisko, man kan lægge på hesten, når der er brug for ekstra beskyttelse pga. hårdt arbejde. Boots er fremstillet af hårdt plastik og gummi, og gør det dermed lettere at få hestens biologiske mekanismer til at forløbe i forhold til en solid jernsko, der f.eks. ofte hæmmer tilbagestrømning af blod fra hoven til hjerte. Din hest kan dermed rides som barfodshest hele tiden .

Dette vil sikre sundere, stærkere og mere naturligt formede hove.

Rideudstyr
Granada (provins)

Granada er en provins i det sydlige Spanien i den østlige del af den autonome region Andalusien. Den omgives af provinserne Almería, Murcia, Albacete, Jaén, Córdoba, Málaga og Middelhavet. Provinsens hovedstad er Granada.

Provinsen er et turistområde, især kendt for slottet Alhambra fra da Maurerne regerede denne del af Spanien.

Eksterne henvisninger 

 Officiel webside
 Diputación de Granada (spansk)
 Granadas turistkontor (engelsk)

Provinser i Spanien
Andalusien
De sorte brødre

De sorte brødre (tysk Die Schwarzen Brüder) blev først skrevet som roman i 1941 i Schweiz, af den tyske jødiske forfatter Kurt Held og hans kone Lisa Tetzner, i hvis navn den blev udgivet. Det er en sørgelig, glad og lærerig ungdomsroman og serie om hvor svært unge skorstensfejere havde det i det gamle Italien.

I 2003 blev den animeret på japansk. Romeo and the Black Brothers er den officielle titel på engelsk, men kendes oftest som Romeo's Blue Skies.

Ungdomsbøger
Animeserier
Guadalajara (provins)

Guadalajara er en provins i det centrale  Spanien, i den nordlige del af den  autonome region Castilla-La Mancha. Den grænser til provinserne Cuenca, Segovia, Soria, Zaragoza og Teruel, samt regionen Madrid. 

Provinsen har tæt ved 240.000 indbyggere og dækker et område på omkring 12.167 km². Provinshovedstaden er Guadalajara, hvor omkring en tredjedel af indbyggerne i provinsen bor. Der er 288 kommuner i Guadalajara, men de fleste er landsbyer med mindre end 200 indbyggere.

Eksterne henvisninger 
Officiel webside

Provinser i Spanien
Castilla-La Mancha